armvectores/hy_wikipedia_2023 huggingface dataset:
Իվան Սախարով

Իվան Պետրովիչ Սախարով (ռուս.՝ Иван Петрович Сахаров, սեպտեմբերի 10, 1807(1807-09-10), Տուլա, Ռուսական կայսրություն - սեպտեմբերի 5, 1863(1863-09-05), Նովգորոդի նահանգ, Ռուսական կայսրություն), ռուս ազգագրագետ, հնէաբան։


== Կենսագրություն ==
Ծնվել է 1807 թվականի օգոստոսի 29-ին (սեպտեմբերի 10) Տուլայում, քահանայի ընտանիքում։ Ավարտել է Տուլայի հոգևոր սեմինարիան (1830)։ 1835 թվականին ավարտել է Մոսկվայի համալսարանի բժշկական ֆակուլտետը։ Այդ նույն տարում Իվան Սախարովը սկսեց տպագրվել։ Նրա առաջին աշխատանքները եղել են հնէաբանության և ազգագրության մասին։ Նա սկսեց հավաքել երգեր, ծեսեր և ավանդույթներ։ 1836 թվականին Սախարովը հրատարակեց «Ասք ռուս ժողովրդի նախնիների ընտանեկան կյանքի մասին», երեք հատորով։ Այնուհետեև՝ «Ռուս մարդկանց ճանապարհորդությունը օտար հողերում» (1837), ռուս ժողովրդի երկու հատորանի երգերը (1838—1839), «Տուլայի մարզի գրողները» (1838), «Ռուսական ժողովրդական հեքիաթներ» (1841) և այլ աշխատանքներ։


== Ծանոթագրություններ ==


== Գրականություն ==
«Сахаров, Иван Петрович»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 
Пыпин А. Н. Подделки рукописей и народных песен, III: Подделки Макарова, Сахарова и др. СПб., 1898.
Козлов В. П. Тайны фальсификации: Анализ подделок исторических источников XVIII—XIX веков. Гл. XIII. 2-е изд. М.: Аспект Пресс, 1996.
Топорков А. Л. Русский волк-оборотень и его английские жертвы // НЛО. — 2010. — № 103.
1302

1302 թվական, ոչ նահանջ տարի, ըստ Գրիգորյան օրացույցի սկսում է կիրակի օրը։ Սա մեր թվարկության 1302 թվականն է, 
XIV դարի 2-րդ տարին։


== Դեպքեր ==


== Ծնունդներ ==


== Մահեր ==
Մարտի 8 - Առնոլֆո դի Կամբիո, իտալացի քանդակագործ և ճարտարապետ։
Շատախի բարբառ

Շատախի բարբառ, հայերենի կը ճյուղին պատկանող եռաստիճան բաղաձայնական համակարգ ունեցող բարբառ։
Խոսվել է Շատախի (Վանա լճի հարավում) մոտ գտնվող 58 հայաբնակ գյուղերում։ Հայերենի մահացող բարբառներից է։ Նախապես դասվել է Վանի ենթաբարբառների շարքը (Հրաչյա Աճառյան)։ Այժմ դիտվում է որպես ինքնուրույն բարբառ։ Ունի մի քանի բնորոշ գծեր, որոնցով տարբերվում է Վանի բարբառից։


== Ծանոթագրություններ ==
Made in China

Made in China կամ Պատրաստված է Չինաստանում (հայերեն՝ Պատրաստված է Չինաստանում), ապրանքի պիտակավորում, որը ցույց է տալիս այն, որ տվյալ ապրանքը պատրաստվել է Չինաստանի Ժողովրդական Հանրապետությունում։
21-րդ դարի սկզբում Չինաստանում պատրաստված ապրանքների վրա հայտնվում էր նաև «Made in PRC» պիտակավորումը (Made in People’s Republic of China, հայերեն՝ Պատրաստված է ՉԺՀ-ում)։
Նաև երբեմն օգտագործվում է ասույթի ձևով՝ բնորոշելու «Վատ է արված» արտահայտությունը։


== Տես նաև ==
Made in USA
Made in EU
Made in Germany
Swiss Made


== Ծանոթագրություններ ==


== Արտաքին հղումներ ==
Ամերիկյան ընտանիքը բոյկոտ է հայտարարել «Made in China»-ին Archived 2007-07-05 at the Wayback Machine.
Half of My Heart

«Half of My Heart», ամերիկացի ռեք երաժիշտ ու երգերի հեղինակ Ջոն Մեյերի և երգչուհի Թեյլոր Սվիֆթի երգը Մեյերի Battle Studies (2009) չորրորդ ստուդիական ալբոմից։ Երգը գրել է Ջոն Մեյերը։ Այն ստացել է պլատինե հավաստագիր RIAA-ից, ներկայացվել է «Գրեմմի» մրցանակի Տղամարդու լավագույն վոկալային փոփ կատարում (2011)։


== Պատմություն ==
Ջոն Մեյերը քանթրի-փոփ երգչուհի Թեյլոր Սվիֆթի հետ համատեղ ձայնագրության մասին հայտարարել է 2009 թվականի մարտին։ 2009 թվականի մայիսի 8-ին «Half of My Heart» երգը կատարել է նորամուտը Billboard Hot Adult Top 40 Tracks ամերիկյան ռադիոեթերային հիթ-շքերթի 29-րդ հորիզոնականում։ Դա եղել է Ջոն Մեյերի 14-րդ աշխատանքն այդ հիթ-շքերթում։ Երգը Billboard Hot 100 հիթ-շքերթում նորամուտը կատարվել է 25-րդ հորիզոնականում դեռ Battle Studies ալբոմի թողարկումից առաջ։ Երգը ներկայացվել է «Գրեմմի» մրցանակի Տղամարդու լավագույն վոկալային փոփ կատարում կատեգորիայում (ալբոմային տարեբարոկւմ Ջեն Մեյերը երգը կատաում է մենակ, առանց Թեյլոր Սվիֆթի)։


== Երգացանկ ==


== Հիթ-շքերթներ ==


== Հավաստագրումներ ==


== Ծանոթագրություններ ==


== Արտաքին հղումներ ==
 «Half of My Heart»
Ջուլի Ադամս

Ջուլի Ադամս (անգլ.՝ Julie Adams, հոկտեմբերի 17, 1926(1926-10-17), Ուոթերլու, Այովա, ԱՄՆ - փետրվարի 3, 2019(2019-02-03), Լոս Անջելես, ԱՄՆ), ամերիկացի դերասանուհի, իրական անուն՝ Բեթի Մեյ Ադամս (անգլ.՝ Betty May Adams:


== Կենսագրություն ==
Բեթի Ադամսը ծնվել է Ամերիկայի Այովա նահանգում, իսկ մանկությունն անց է կացրել Արկանզաս նահանգում։ 1940-ական թվականների վերջում որոշում է դառնալ դերասանուհի և տեղափոխվում է Լոս Անջելես, որտեղ միաժամանակ շաբաթական երեք օր աշխատում է քարտուղարուհի, իսկ մնացած ժամանակ առոգանության դասեր է վեցնում, հույս ունենալով, որ դրա շնորհիվ կհայտնվի որևէ կինոստուդիայում։ 1946 թվականին նա ստանում է «Միսս Լիթլ Ռոք» կոչումը։ 1949 թվականին տեղի է ունենում նրա դերասանական առաջին դեբյուտը միաժամանակ հեռուստատեսությամբ և կինոյում։ Այդ ժամանակ նա սկսում է համագործակցել Universal Studios-ի հետ և  որպես կեղծանուն վերցնում է «Ջուլի Ադամս» անվանունը։
1950-ականներին Ադամսը երկրորդական դերերից սկսում է զբաղեցնել գլխավոր դերեր, նկարահանվելով այնպիսի ֆիլմերում, ինչպիսիք են «Փայլուն Հաղթնակ» (1951),  «Գետի հունը» (1951), «Հոլիվուդյան պատմություն» (1951), «Մարդը Ալամոյից» (1953), «Արարած Սև ծովածոցից» (1954) և «Մայոր Մենսոնի անձնական պատերազմները» (1955) ֆիլմերը։ Տասնամյակի վերջում դերասանուհին գնաց հեռուստատեսություն, որտեղ հաջորդ չորս տասնամյակների ընթացքում մասնավոր հյուրերն էին «Ալֆրեդ Հիչկոկը ներկայացնում է», «Մեվերիկ», «Պերի Մեյսոն», «Sunset Strip, 77», «Նա սպանություն է գրել», «Կապիտոլի», «Մելրոուզ Փլեյս»  և «Կորուսյալները» հեռուստասերիալներում։
1999 թվականին Վեսթերն կինոնկարներում նկարանվելու համար ստացավ «Ոսկե կոշիկ» մրցանակը։ 2000 թվականին ներառվել է Արկանզաս նահանգի դերասանների փառքի դահլիճում։
2011 թվականին ստացավ «Կինոյի կարիերայի համար» պարգևատրում։


== Անձնական կյանք ==
Դերասանուհին երկու անգամ ամուսնացած է եղել, և նրա երկու ամուսնություններն էլ ավատրվել են ամուսնալուծությամբ։
Առաջին ամուսինը սցենարիստ Լեոնարդ Ստերն է եղել։ Նրանց ամուսնությունը տևել է 1950-ից մինչ 1953 թվականը։ Երկրորդ անգամ նա ամուսնացել է 1954 թվականին։ Երկրորդ ամուսնու՝ Դենտոն Ռեյի հետ, նա ունեցել երկու որդի՝ Սթիվենին և Միտչելին։ Նա ամուսնալուծվել է 1981 թվականին։ Մինչ ամուսնալուծությունը նա հարաբերություննեի մեջ է եղել ռեժիսոր Ռոնալդ Կոենի հետ, որը մահացել է 1998 թվականին։
Ադամսը մահացել է 2019 թվականի փետրվարի 3-ին՝ 92 տարեկան հասակում, Լոս Անջելեսում։ Նա իր երկու որդիներից ավելի երկար է ապրել։


== Ծանոթագրություններ ==
Գալպուրճու

Գալպուրճու, գետ Արածանիի ավազանում, հոսում է Խարբերդի շրջանով։


== Ծանոթագրություններ ==
Հավասարակշռություն (մուլտֆիլմ)

Հավասարակշռություն (գերմ.՝ «Balance») 1989 թվականին  Կրիստոֆ և Վոլֆգանգ  Լաուենշտայնների նկարահանած  գերմանական տիկնիկային մուլտֆիլմն է Օսկարի մրցանակակիր՝ «լավագույն անիմացիոն կարճամետրաժ ֆիլմ»  անվանակարգում։


== Սյուժե ==
Հարթ, լողացող հենահարթակի վրа գտնվում են հինգ մարդ, որոնք հագել են մոխրագույն վերարկուներ։ Նրանց տարբերել հնարավոր է միայն  թիկունքներին գրված համարներով՝ 23, 35, 51, 75, 77։ Հենահարթակի վրա տեղաշարժվելիս նրանք պետք է զգույշ լինեն, որպեսզի չկորցնեն հավասարակշռությունը։
Մուլտֆիլմում ցուցադրվում է մարդկանց միջև եղած փոխադարձ կապը, նրանց կախվածությունը մեկը մյուսից։


== Մրցանակներ ==
1989 թվական՝ «Deutscher Filmpreis»  մրցանակ Սերեբրյանում՝ «հաջողված կարճամետրաժ ֆիլմ» անվանակարգում։
1990 թվական մարտի 26՝  «Օսկար» մրցանակ՝  «լավագույն անիմացիոն կարճամետրաժ ֆիլմ» անվանակարգում։
1990 թվական՝ «Ժյուրիի հատուկ կարծիք»՝  Կլերմոն Ֆերանեում կարճամետրաժ ֆիլմերի միջազգային փառատոնում։
1990 թվական՝ մրցանակ «10 րոպեից կարճ լավագույն ֆիլմ» անվանակարգում՝ Օտտավայի միջազգային անիմացիոն ֆիլմերի փառատոնում։


== Ծանոթագրություններ ==


== Արտաքին հղումներ ==
Պտկաձև ելուստի բորբոքում

Պտկա ելուստի բորբոքուձև մաստիդիտ ( հունական, պտուկ և տեսք, ձև), ունքոսկրի պտկաձև ելունի բորբոքում։ Հաճախ միջին՝ ականջի թարախային բորբոքման բարդություն է։ Առաջնային բորբոքումն առաջանում է պտկաձև ելունի վնասվածքի դեպքում, ինչպես նաև սեպսիսի, սիֆիլիսի, տուբերկուլոզի ժամանակ վարակն արյան միջոցով տարածվելու հետևանքով։


== Ախտանիշներ ==
Ախտանշաններն են․ սուր ցավեր՝ պտկաձև ելունի առաջային վերին հատվածը կամ գագաթը սեղմելիս, մաշկի կարմրություն, այտուցվածություն, ականջախեցու ցցվածություն։ Երեխաների ջերմությունը բարձրանում է մինչև 39-40 °C։


== Բուժում ==
Բուժումը․ անտիբիոտիկներ, ականջի երկարատև (3-4 շաբաթ) առատ թախահոսությանր, վարակը լաբիրինթոս և ուղեղաթաղանթներ անցնելու առաջին իսկ նշանների դեպքում՝ վիրահատություն։


== Ծանոթագրություններ ==


== Գրականություն ==
Durand, Marlene & Joseph, Michael. (2001). Infections of the Upper Respiratory Tract. In Eugene Braunwald, Anthony S. Fauci, Dennis L. Kasper, Stephen L. Hauser, Dan L. Longo, & J. Larry Jameson (Eds.), Harrison's Principles of Internal Medicine (15th Edition), p. 191. New York։ McGraw-Hill
Cummings CW, Flint PW, Haughey BH, et al. Otolaryngology։ Head & Neck Surgery. 4th ed. St Louis, Mo; Mosby; 2005։3019–3020.
Mastoiditis E Medicine


== Արտաքին հղումներ ==
Radiology Archived 2012-12-11 at Archive.is Mastoiditis, MRSA, Sinus thrombosis
Քունգ ֆու Պանդա 2

Կունգ ֆու պանդա 2, համակարգչային մուլտիպլիկացիոն ֆիլմ ստեղծված DreamWorks Animation-ի կողմից, 2008 թվականի Քունգ ֆու Պանդա մուլտֆիլմի շարունակություն։ ԱՄՆ-ում պրեմիարան եղել է 2011 թվականի մայիսի 26-ին։ Ֆիլմը նոմինացվել է Օսկարի պրեմիային որպես լավագույն լիամետրաժ անիմացիոն ֆիլմ 2012 թվականին։


== Սյուժե ==
Չար վագրին հաղթելու շնորհիվ բարի սրտով և անվախ ստամոքսով պանդան այդ շրջանում դարձել է հայտնի բոլորին։ Բացի դրանից նա նաև փրկել է Մեծ Վարպետ Շիֆույին, նրան ով սովորեցրել է իրեն կունգ ֆու։
Բայց մեծ ճանապարհը դեպի կունգ ֆու դրանով չի ավարտվում։ Պանդան պիտի հասկանա մարտարվեստի մեծ գաղտնիքները, որպեսզի կարողանա հաղթել չար Լորդ Շենին, որը մեկը մյուսի ետևից վերացնում է կունգ ֆուի վարպետներին։ Այժմ Պանդան ճանապարհվում է դեպի Լորդ Շենը՝ Ուժեղ Հնգյակի հետ միասին։ Եվ, իհարկե, վերջում բարին հաղթում է չարին։


== Օրիգինալ Ձայնավորում ==


== Ծանոթագրություններ ==


== Արտաքին հղումներ ==
Պաշտոնական էջ (անգլ.)
Պաշտոնական թրեյլեր
Մասեո Բաստոն

Մասեո Դեմոնդ Բաստոն, (անգլ.՝ Maceo Demond Baston, մայիսի 29, 1976(1976-05-29), Corsicana, Տեխաս, ԱՄՆ), ամերիկացի նախկին բասկետբոլիստ, ծանր հարձակվող։ Մասնագիտական կարիերան իսրաելյան «Բնեյ Գերցլիյա» ակումբում։ «Մակկաբի Թել Ավիվ ԲԱ» ակումբի կազմում դարձել է Իսրայելի սուպերլիգայի չեմպիոն։


== Արտաքին հղումներ ==
Վիճակագրությունը NBA.com կայքում Archived 2016-04-01 at the Wayback Machine.(անգլ.)
Գոլենիշչևո (գյուղ, Չեմերովեցի շրջան)

Անվան այլ կիրառումների համար տե՛ս՝ ԳոլենիշչևոԳոլենիշչևո (ուկրաիներեն՝ Голенищеве), գյուղ Ուկրաինայի Խմելնիցկիի մարզի Չեմերովեցի շրջանում։
2001 թվականի տվյալներով Գոլենիշչևո գյուղում բնակվում էր 398 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բերգհայմ (Վերին Բավարիա)

Բերգհայմ (գերմ.՝ Bergheim), կոմունա Գերմանիայում, Բավարիա երկրամասում։
Ենթարկվում է Վերին Բավարիա երկրամասին։ Գտնվում է Նոյբուրգ Շրոբենհաուզեն շրջանում։ Բնակչությունը կազմում է 1820 մարդ (2010 թվականի դեկտեմբերի 31-ի տվյալներով)։ Տարածքը 28.95 կմ² է։ Պաշտոնական կոդը՝ 09 1 85 118։


== Ծանոթագրություններ ==


== Արտաքին հղումներ ==
Պաշտոնական կայք
Չիգոլե

Չիգոլե (իտալերեն՝ Cigole), կոմունա Իտալիայում, գտնվում է Լոմբարդիա մարզի Բրեշիա գավառում։
Բնակչությունը կազմում է 1522 մարդ, խտությունը կազմում է 169 մարդ/կմ², տարածքը գրավում է 9 կմ²։ Էլեկտրոնային փոստ - 25020, հեռախոսային կոդ - 030։


== Արտաքին հղումներ ==
Պաշտոնական կայք (իտալ.)


== Ծանոթագրություններ ==
Բենարա

Բենարա (վրաց.՝ ბენარა), գյուղ Վրաստանում։ Գտնվում է Սամցխե-Ջավախք մարզի Ադիգենի մունիցիպալիտետում։


== Դիրք ==
Գյուղը գտնվում է ծովի մակարդակից 1100 մետր բարձրության վրա։ Շրջկենտրոն Ադիգենից հեռու է 11 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 201 մարդ։


== Ծանոթագրություններ ==
Բերկրի

Անվան այլ կիրառումների համար տե՛ս՝ Բերկրի (այլ կիրառումներ)

Բերկրի, քաղաք Վասպուրական նահանգի Առբերանի գավառում։ Գնունիների նախարարական տիրույթն էր։
Այժմ՝ գյուղաքաղաք Թուրքիայի Վանի մարզում, Վան քաղաքից 75 կմ. հյուսիս-արևելք, Բերկրի գետի ափին։ 1930-ական թվականներին վերանվանված է թուրքական կառավարության կողմից, այժմյան անունն է Մուրադիե։
XX դարի սկզբում ուներ 2100 հայ բնակիչ։ Հայերի մեծ մասը զոհվեցին Մեծ Եղեռնի տարիներին, սակավաթիվ փրկվածները ապաստան գտան զանազան երկրներում։
Բերկրիում է գտնվում Սուրբ Ստեփանոս վանքը (պահպանվել է կիսավեր վիճակում)։
Թագուհու գամբիտը (հեռուստասերիալ, 2020)

«Թագուհու գամբիտը» (անգլ.՝ The Queen's Gambit), ամերիկյան դրամա հեռուստատեսային մինի սերիալ, որն հիմնված է Ուոլտեր Թևիսի 1983 թվականի համանուն վեպի վրա, գլխավոր դերում հանդես է եկել Անյա Թեյլոր Ջոյը։ Այն ստեղծվել է Սքոթ Ֆրենկի և Ալլան Սքոթի կողմից և թողարկվել Նեթֆլիքսում 2020 թվականի հոկտեմբերի 23-ին։


== Սյուժե ==
Գեղարվեստական պատմություն, որը հետևում է որբ շախմատիստ Բեթ Հարմոնի կյանքին`աշխարհի մեծագույն շախմատիստ դառնալու իր ձգտման ընթացքում` պայքարելով զգացմունքային խնդիրների, թմրանյութերի և ալկոհոլային կախվածության դեմ։ Պատմությունը սկսվում է 1950-ականների կեսերին և շարունակվում է 1960-ականներին։


== Դերերում և կերպարներ ==


=== Հիմնական ===
Անյա Թեյլոր Ջոյ՝ Բեթ Հարմոն, երիտասարդ մեծահասակների մրցակցային շախմատիստ, որը վճռական է դառնալու աշխարհի մեծագույն շախմատիստը
Իսլա Ջոսթոն՝ երիտասարդ Բեթը
Անաբեթ Քելլին՝ հինգ տարեկան Բեթը
Բիլ Քեմփ՝ պարոն Շայբելը, Մեթյուենի աղջիկների տան պահառու, որը Բեթին սովորեցնում է շախմատ խաղալ
Մոզես Ինգրամ՝ Ջոլենը, Մեթուենի տան որբակից մեկը
Քրիստիանե Սայդլ՝ Հելեն Դեարդորֆ
Ռեբեկա Ռութ՝ միսս Լոնսդեյլ
Քլոե Պիրրին՝ Ալիս Հարմոն, Բեթսի մահացած մայրը
Ակեմնջի Նդիֆորնյեն՝ պարոն Ֆերգյուսոն
Մարիել Հելլեր՝ տիկին Ալմա Ուիթլին, որն իր ամուսնու՝ Օլսթոնի հետ, Բեթին որդեգրել է որպես
Հարի Մելինգ՝ Հարի Բելտիկ, Բեթի մոտ ընկերը և Կենտուկիի Բեթի մրցակիցներից մեկը
Պատրիկ Քենեդին՝ Ալմսոն Ուիթլի, Ալմայի ամուսինը և Բեթի խորթ հայրը
Ջեյքոբ Ֆորչուն-Լլոյդ՝ Թաունս, Բեթի ընկերներից մեկը, որի հանդեպ Բեթը անպատասխանատու սեր է տածում
Թոմաս Սանգստեր՝ Բենի Ուոթս, Բեթի ընկերը և նրա խոշոր մրցակիցներից մեկը
Մարկին Դորոչինսկի՝ Վասիլի Բորգով, Ռուսաստանի աշխարհի չեմպիոն շախմատիստ


== Արտադրություն ==
Սերիալը թողարկվել է 2020 թվականի հոկտեմբերի 23-ին՝ յոթ սերիայով, նախնական 6-սերիանոց պատվերի փոխարեն։ Շախմատի աշխարհի նախկին չեմպիոն Գարրի Կասպարովը և շախմատի մարզիչ Բրյուս Պանդոլֆին հանդես են եկել որպես խորհրդատու։


=== Քասթինգ ===
Սերիալի պատվերի մասին հայտարարությանը զուգահեռ հայտարարվել է, որ Անյա Թեյլոր Ջոյը պետք է կատարի գլխավոր դերը։ 2020 թվականի հունվարին հաղորդվել է, որ Մոսես Ինգրամը միացել է սերիալի դերասանական կազմին։ Մինի սերիալի պրեմիերայի ամսաթվի հայտարարությունից հետո հայտարարվել է, որ Բիլ Քեմփը, Թոմաս Սանգստերը, Հարի Մելինգը և Մարիել Հելլերը նկարահանվել են գլխավոր դերերում։ 


=== Նկարահանում ===
Հիմնական նկարահանումները սկսվել են 2019 թվականի օգոստոսին Քեմբրիջ քաղաքում։ Նկարահանումները տեղի են ունեցել նաև Բեռլինում, ներառյալ, Բեռլինի կենդանաբանական այգին, Հումանան և ֆրիդրիխշտադտպալաստը։ 


== Ծանոթագրություններ ==
Հյուսիսային Ունգա

Հյուսիսային Ունգա (ռուս.՝ Северная Уньга), գետ Ռուսաստանում, հոսում է Կեմերովոյի մարզում։ Գետաբերանը տեղակայված է Ունգա գետի ձախ ափին՝ 25 կմ հեռավորության վրա։ Գետի երկարությունը 72 կմ է, ավազանի տարածքը 755 կմ2։


== Վտակներ ==
1 կմ՝ Տամբովկա
8 կմ՝ Սմոտրիկ
19 կմ՝ Մարուչակ


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Տոմը գտնվում է Նովոկուզնեցկ քաղաքից մինչև Կեմերովո քաղաք, գետի ենթաավազանը՝ Տոմ։ Գետի ավազանը՝ Վերին Օբից մինչև Իրտիշ թափվելը։


== Տես նաև ==
Ունգա


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Էկվինոֆոբիա

Էկվինոֆոբիա կամ հիպոֆոբիա, հոգեբանական վախ ձիերից։ «Էկվինոֆոբիա» բառը ծագել է հունարեն «φόβος» (phóbos)՝ վախ և լատիներեն «equus»՝ ձի բառերից։ Հիպոֆոբիա եզրույթն առաջացել է հունարեն «phóbos» բառից, որն էլ առաջացել է հունարեն «ἵππος» (híppos՝ ձի) բառից։
Ֆոբիայի օրինակ կարելի է գտնել Ֆրոյդի կողմից Փոքր Հանսի հոգեվերլուծական ուսումնասիրության մեջ։


== Ախտանշաններ ==
Երբ էկվինոֆոբիա ունեցող անձը մտածում է ձիու մասին կամ ֆիզիկապես գտնվում է նրա կողքին, կարող են դրսևորվել հետևյալ ախտանշանները։

Սարսափի զգացում,
անհանգստություն (նույնիսկ եթե ձին համարվում է բարյացակամ և հանգիստ),
դող,
խուճապ,
սրտխփոց,
հևոց,
սրտի զարկերի արագացում,
սրտխառնոց,
լաց։Էկվինոֆոբիայով տառապողները կարող են նաև վախենալ այլ սմբակավոր կենդանիներից, ինչպիսիք են ավանակները և ջորիները։


== Պատճառներ ==
Մանուկ հասակում ձիերի հետ շփվելու բացասական փորձը կարող է հանգեցնել այս ֆոբիայի առաջացմանը։ Այն կարող է կապված լինել նաև ձիուց ընկնելու հետ։ Շատ դեպքերում մարդիկ սկսում են խուսափել ձիերից, և դա աստիճանաբար վերածվում է լիարժեք ֆոբիայի։
Ֆոբիայի պատճառ կարող է լինել նաև կենդանու հանդեպ հասարակ վախը։ Ձիու տպավորիչ չափն ու քաշը, ինչպես նաև մեծ ատամները կարող են վախեցնել որոշ մարդկանց, հատկապես երեխաներին։
Ձիերի և ջորիների բացասական պատկերները ԶԼՄ-ներում կարող են ուժեղացնել վախերը։


== Բուժում ==
Այս ֆոբիայի հաղթահարման շատ տարբերակներ կան։ Տարբեր ֆոբիաներ ունեցող անձանց թերապայի ձևերից է կոգնիտիվ-վարքային թերապիան։ Այն կենտրոնանում է վախերի և դրանց գոյության պատճառների վրա։ Փորձում է փոխել և մարտահրավեր նետել վախի հիմքում ընկած մտավոր գործընթացներին։ Հետազոտությունները ցույց են տվել, որ այն արդյունավետ է էկվինոֆոբիայով մարդկանց բուժման համար։
Բուժման մեկ այլ տարբերակ է համակարգված ապազգայացումը, որը կենտրոնանում է այցելուների՝ իրենց ֆոբիաներին աստիճանական հարմարվողականության վրա։ Այս գործընթացի առաջին քայլը կարող է լինել ձիերի մասին մտածելը, ապա դրանց նկարներ դիտելը։ Երբ այցելուն հարմարվում է նկարների հետ, կարող է  հանդիպել ձիուն, դիպչել և վերջապես թամբել այն։ Ծայրահեղ դեպքերում կարող է պահանջվել նաև դեղորայք, նույնիսկ եթե դրա ազդեցությունը կարճատև է։
Կարող է օգնել նաև այն միտքը, որ ձիերը մարդկանց համար բնական սպառնալիք չեն, և մարդիկ նույնիսկ որսացել են ձիեր։ Պալեոլիթի դարաշրջանում վայրի ձիերը մարդկանց համար սննդի կարևոր աղբյուր են եղել։ Եվրոպայի շատ մասերում ձիու մսի օգտագործումը շարունակվել է միջնադարից մինչև մեր օրերը՝ չնայած 732 թվականին Պապի արգելքին։


== Ֆոբիայով նշանավոր անձինք ==
Էրիկ Բերրի՝ ամերիկացի ֆուտբոլիստ
Քրիստեն Ստյուարտ ՝ ամերիկացի դերասանուհի
Զակ Ս․ (Քրոուֆորդ Քինգ)


== Տես նաև ==
Ֆոբիաների ցանկ


== Ծանոթագրություններ ==
Նիլա (գյուղ, Պերեսլավսկի շրջան)

Նիլա (ռուս.՝ Нила), գյուղ Ռուսաստանի Յարոսլավլի մարզի Պերեսլավսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գյունուշխանա (լեռնագագաթ)

Գյունուշխանա, լեռնագագաթ Հայաստանի Վայոց ձորի մարզում, Փոքր Կովկասի լեռնահամակարգում, Ամուլսարի լեռներում, Դարբ գետի վերնագավառում։


== Ծանոթագրություններ ==
55

55 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 55 թվականն է, 
I դարի 55-րդ տարին։


== Դեպքեր ==


== Ծնունդներ ==
Էպիկտետոս, հունահռոմեացի փիլիսոփա (մահ. 135)։


== Մահեր ==
Կոտլոմին (Նեկլինովսկի շրջան)

Կոտլոմին (ռուս.՝ Котломин ), գյուղ (խուտոր) Ռուսաստանի Դաշնության Ռոստովի մարզի Նեկլինովսկի շրջանում։ Մտնում է Ֆեդերովսկի գյուղական համայնքի կազմի մեջ։
Արժանտա (կանտոն)

Արժանտա (ֆր.՝ Argentat), Ֆրանսիայի կանտոն է, գտնվում է Լիմուզան շրջանում։ Կոռեզ դեպարտամենտի կանտոնն է։ Մտնում է Տյուլ օկրուգի մեջ։ Համաձայն 2007 թվականի մարդահամարի կանտոնի բնակչությունը 6101 մարդ էր։Կանտոնի համարը 1901 է։ Կանտոնում կա 11 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Նիկողայոս Տիգրանյան փողոց (Երևան)

Նիկողայոս Տիգրանյան փողոց, փողոց Երևանի Արաբկիր վարչական շրջանում։ Անվանվել է ի պատիվ հայ խորհրդային կոմպոզիտոր, բանահավաք, դաշնակահար, երաժշտական գործիչ, ՀԽՍՀ ժողովրդական արտիստ, Աշխատանքի հերոս Նիկողայոս Տիգրանյանի։ Քաղաքային նշանակության փողոց է։


== Տվյալներ ==
Սկսվում է Զարյան փողոցի թիվ 47 և 49 շենքերի մոտից, հատում Կոմիտասի պողոտան, Մամիկոնյանց փողոցը, հասնում Նիկողայոս Ադոնցի փողոց։ Երկարությունը 1100 մետր է։
Խորհրդային տարիներին սկզբնապես կոչվել է Արաբկիրի 57-րդ փողոց, այնուհետև վերանվանվել է՝ ստանալով այժմյան անվանումը։


== Հատվող փողոցներ ==
Բուդաղյան փողոց
Կոմիտասի պողոտա
Մամիկոնյանց փողոց
Նիկողայոս Տիգրանյան փակուղի


== Պատկերասրահ ==

		
		
		


== Ծանոթագրություններ ==


== Աղբյուրներ ==
Սերգեյ Ավագյան,  Երևանի փողոցները, Երևան, «ՎՄՎ-ՊՐԻՆՏ», 2010 — 272 էջ։
Գազ (բույս)

Անվան այլ կիրառումների համար տե՛ս՝ Գազ (այլ կիրառումներ)
Գազ (լատ.՝ Astragalus), կռնի, խազիրան, բակլազգիների (թիթեռնածաղկավորներ) ընտանիքի միամյա կամ բազմամյա խոտաբույսերի, կիսաթփերի, հազվադեպ՝ թփերի ցեղ։ Հայտնի է ավելի քան 2200, ՀՀ-ում՝ 150 (125) տեսակ։


== Նկարագրություն ==
Ցողունը ճյուղավորվող է, երբեմն՝ գետնատարած, բարձրությունը՝ 40-60 մմ։ Տերևները կենտփետրաձև են, հազվադեպ՝ զույգփետրաձև, մանր, ամբողջաեզր, էլիպսաձև, կոթունները վերջանում են փշերով։ Ծաղկաբույլը ողկույզ է կամ գլխիկ, ծաղիկները՝ դեղին, ծիրանագույն, սպիտակ, մանուշակագույն։ Ծաղկում է հունիս-օգոստոսին։ Պտուղն ունդ է։ Դեղաբույս է. պարունակում է ալկալոիդներ, խեժ, որի բաղադրության մեջ մտնում են բազմաշաքարներ, օրգանական թթուներ, լորձ, ներկանյութ և այլն։ Խեժն օգտագործվում է նաև հրուշակեղենի, թղթի, լաքերի, ներկի, կաշվի արտադրության մեջ։ Գազի որոշ տեսակներ թունավոր են։ Մեղրատու է։


== Տարածումը Հայաստանում ==
Տարածված է բոլոր մարզերի լեռնային գոտիներում։ Աճում է չոր, քարքարոտ, անմշակ հողերում և լեռնալանջերին, երբեմն առաջացնում փշաբարձանման համակեցություններ։ Տարածված տեսակներից ավելի քան 25-ը՝ գազ Զանգեզուրի (A. zangezuricus), գազ Մեղրու (A. megricus), գազ Թախտաջյանի (A. takhtadzjanii), գազ Աղասու (A. agassii), գազ Վեդու (A. vedicus), գազ լճային (A. uraniolimneus) և այլն, էնդեմիկ են, 1-ը՝ գազ թավոտ (A. erlopodus)
Հանդիպում է Կոտայքի մարզում (Գառնի, Զովաշեն գ-եր)], գազ հացենատերև (A. fraxinifolius)՝ Լոռու մարզում (Մայմեխ լ.), գազ թեքված (A. refractus)՝ Սյունիքի մարզում]], գազ Շուշիի (A. schuschensis)՝ Գեղարքունիքի մարզում (Սոթք գազ) և այլն. գրանցված են ՀՀ Կարմիր գրքում։
Գյոզաբերդ

Գյոզաբերդ, գյուղ Արևելյան Հայաստանում, Կարսի մարզի Արդահանի գավառում։ Գտնվում է Արդահան քաղաքից արևելք։
Գյուղից հարավ անցնում է խճուղային ճանապարհ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Ծանոթագրություններ ==
Սինեմատոգրաֆ

Սինեմատոգրաֆ (թատրոն) — թատրոն, որտեղ խաղում են տեսողական պլաստիկ լեզվով։ Թատրոնը ա՛խատում է Մոսկվայում։ «Սինեմատոգրաֆի» բեմում միավորվում է բանաստեղծություններ, երգեր և գրական տեքստեր ռուսական ժեստային լեզվով։ Յուրաքանչյուր ներկայացման բեմականացման պարտադիր փուլ է՝ ստեղծել այնպիսի ժեստեր, որոնք հասկանալին են յուրաքանչյուր մարդուէ ինչ լեզվով էլ որ խոսի, կամ ինչ աստիչանի լսողություն էլ որ ունենան։


== Թատրոնի պատմություն ==
2006 թվականի Արվեստի պետական մասնագիտացված համալսարանի շրջանավարտները (ք․ Մոսկվա) որոշեցին բացել իրենց սեփական թատրոնը։
Արդեն 2006 թվականի հունիսին «Սինեմատոգրաֆը» նկարեց առաջին գործը՝ «Summer loving» տեսահոլովակը (ռեժիսոր Եկատիրինա Տելեգինա), «Բրիոլին» ֆիլմի «Summer Nights» երգի հիման վրա՝ օգտագործելով ժեստերի լեզուն։
2006 թվականի նոյեմբերին «Սինեմատոգրաֆի» դերասանները հրավիրվեցին Et cetera - յի բեմ՝ որպես «Կինոն առանց պատնեշների» III Միջազգային կինոփառատոնի հաղորդավարներ։
2006 թվականի դեկտեմբերին ՊՀ - ի Ուսանողական թատրոնի Էկոնոմիկայի բարձրագույն դպրոցի բեմում ցուցադրվեց ներկայացումների ծրագիր «Խոսենք չնչին բաներից» վերնագրով։ Արբատի թատրոնի տանը տեղի ունեցավ «Մոնմատրի նրբանցքում» երաժշտական ներկայացման պրիմերան, որի հիմքում ընկաժ են ֆրանսիական էստրադային երգեր։ Այդ ծրագրի համերգային տարբերակը կոչվում է «Մարդիկ և կիրքը» (‘‘Les gens et la passion’’)։
2008 թվականի հունվարի 19 - ին Տագանկայի թատրոնի բեմում տեղի ունեցավ Վլադիմիր Վիսոցկու 70 - ամյակին նվիրված «Տեր Աստված, ուղարկիր ինձ երկրորդին» (Ռեժիսոր Իլյա Կազակով) ներկայացման պրեմիերան։
2008 թվականի հոկտեմբերի 30 - ին տեղի ունեցավ «Le Рetit café» ներկայացման պրեմիերան։
2009 թվականի նոյեմբերի 13 - ին տեղի ունեցավ Նիկոլայ Գոգոլի  վիպակի հիման վրա գրված «Խելագարի գրառումները» ներկայացման պրեմիերան։
2009 թվականի նոյեմբերի 14 - ին և 15 - ին թատրոնը մեկնեց Սանկտ Պետերբուրգ և 2 ներկայացում ցուցադրեց։
2009 թվականի փետրվարի 17 - ին տեղի ունեցավ «Այրի կանայք» ներկայացման պրեմիերան


== Թատերախումբ ==
Տնօրեն — Իրինա Կուչերենկաո
Գեղարվեստական ղեկավար (մինչ 2011 թվական) — Անդրեյ Նազարենկո


=== Մշտական դերասանական կազմ ===
Ալեքսեյ Զնամենսկի — 2006 թվականից
Օլգա Ռեյդ (Մելնիկովա) — 2006 թվականից
Անաստասիա Նեսչասնովա — 2006 թվականից
Մարիա Ռումյանցեվա — 2010 թվականից
Մաքսիմ Տիունով — 2006 թվականից


== Խաղացանկ ==
2008 — «Տեր Աստված, ուղարկիր ինձ երկրորդին», պրեմիերա՝ 2008 թվականի հունվարի 19
2008 — Le Petit cafe, պրեմիերա՝ 2008 թվականի նոյեմբերի 10
2009 — «Խելագարի գրառումները», պրեմիերա՝ 2009 թվականի նոյեմբերի 13
2011 — «Այրի կանայք», պրեմիերա՝ 2011 թվականի փետրվարի 17
2012 — «Կրկնօրինակ», պրեմիերա՝ 2012 թվականի փետրավարի 11


== Ծանոթագրություններ ==


== Արտաքին հղումներ ==
Թատրոնի պաշտոնական կայք Archived 2017-07-01 at the Wayback Machine.
Բորցոնասկա

Բորցոնասկա (իտալերեն՝ Borzonasca), քաղաք Իտալիայում, գտնվում է Լիգուրիա մարզում՝ Ջենովա գավառում։
Բնակչությունը կազմում է 2136 մարդ (2008 թվականի, դեկտեմբերի 31 համաձայն), խտությունը կազմում է 27 մարդ/կմ², տարածքը գրավում է 80 կմ²։ Էլեկտրոնային փոստ - 16041, հեռախոսային կոդ - 0185։


== Ժաղավրդագրություն ==
Բնակչության աճ


== Տվյալներ ==
Հռախոսահամար - 0185 340003
Էլեկտրոնային փոստ - comborzo@tin.it
Պաշտոնական կայք - http://www.comune.borzonasca.ge.it/


== Արտաքին հղումներ ==
Պաշտոնական կայք (իտալ.)
Վիճակագրություն ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Ստեֆան Էլ-Շաարավի

Ստեֆան Քարիմ Էլ-Շաարավի (արաբ․՝ ستيفان كريم الشعراوي‎‎, իտալերեն՝ Stephan Kareem El Shaarawy, հոկտեմբերի 27, 1992(1992-10-27), Սավոնա, Լիգուրիա, Իտալիա), եգիպտական ծագումով իտալացի պրոֆեսիոնալ ֆուտբոլիստ, հարձակվող։ Հանդիսանում է իտալական Միլանի և Իտալիայի ազգային հավաքականի խաղացող, վարձավճարով հանդես է գալիս հռոմեական Ռոմայում։


== Կարիերա ==
Ծնվել է 1992 թվականի հոկտեմբերի 27-ին Իտալիայի Լիգուրա շրջանի Սավոնա գավառում։ Ընտանիքի մայրը՝ եգիպտուհի Սաբրինան է, իսկ հայրը շվեցայրացի Լյուչին։ Նա սկսել է ֆուտբոլ պարապել Լեդջինո ակադեմիայում, որից հետո Ջենոայի երիտասարդական թիմում։
2008 թվականի դեկտոմբերի 21-ին 16 տարեկանում, իր դերբյուտային խաղը անցկացրեց Ա սերիայում Կիեվոյի կազմում մրցելով Գենուեզցիի դեմ, որը ավարտվել է 1-0 հաշվով։ 2008/2009 Ստեֆանը այլևս խաղադաշտ դուրս չեկավ երիտասարդական ակումբի կազմում։2009 թվականին երիտասարդական Իտալիայի սուպերգավաթի խաղում նա մեկնարկային կազմում էր, սակայն չկաչողացավ աչքի ընկել։ Խաղում 11 հարվածաշարի շնորհիվ հաղթեց մրցակից թիմը՝ Պալերմոն։


==== «Պադովա» ====
2010 թվականի հունիսի 27-ին Էլ-Շաարավին վարձակալական հիմունքներով տեղափոխվեց Բ սերայում հանդես եկող Պադովա։ Նա իր առաջին պրոֆեսիոնալ գոլը խփեց Ռեդջինի ակոււմբի դեմՙ, որտեղ Պադովան հաղթեց 4-0 հաշվով։


===== «Միլան» =====
2011 թվականի հունիսի 25-ին Էլ-Շաարավին դարձավ Միլանի ֆուտբոլիստ։ Մինչ մրցաշրջան սկիզբը նա ստացավ ծնկի վնասված։ Ակումբի կազմում իր դերբյուտային խաղը անցկացրեց 2011 թվականի սեպտեմբերի 18-ին Իտալիայի առաջնության խաղում հյուրնկալվելիս Նապոլիյին։ Հաջորդ տուրում, սեպտեմբերի 21-ին, Ստեֆանը իր առաջին գոլը խփեց Միլանի կազմում Ուդինեզեյի դեմ (1։1)։
2012 թվականի սեպտեմբերի 26-ին 5-րդ տուրում 2012/13 մրցաշրջանի ընթացքում Իտալիայի առաջնությունում Կալյարիի դեմ (2։0) խփեց իր առաջին դուբլը։ Հոկտեմբերի 3-ին ելքային խաղում Զենիթի դեմ (3։2) նա իր առաջին գոլը խփեց Չեմպիոների լիգայում, դառնալով Միլանի ամենաերիտասարդ ֆուտբոլիստը, դառնալով գոլի հեղինակ ՉԼ-ում։
2012 թվականի հոկտեմբերի 27-ին 20 ամյակի օրը Միլանը Սան Սիրո մարզադաշտում ընդդեմ Ջենոայի։ Էլ-Շաարավին դարձավ գոլի հեղինակ իր ծննդյան օրը, դա նրա համար 7-րդ էր 2012/13 մրցաշրջանում։ Մինչ մրցաշրջանի սկսվելը Միլանի ավագ Մասսիմո Ամբրոզինին գրազ էր եկել Էլ-Շաարավիի հետ, որ եթե նա մրցաշրջանում խփի 7 գոլ, ապա նա կվճարի ամառային հանստի համար գումար։ Էլ-Շաարավին 2012 թվականի նոյեմբերի 17-ին խփեց իր 7-րդ գոլը Զենիթի դեմ ՉԼ-ի 5-րդ տուրի շրջանակներում։ Այս պահին Էլ-Շաարավին համարվում է ֆուտբոլի ապագա աստղերից մեկը։2014 թվականի փետրվարին նա 5 տարվա պայմանագիր կնքեց Միլանի հետ։


== Նվաճումներ ==


===== Ակումբային =====
Իտալիայի երիտասարդական առաջնություն։ 1
Ջենոա։ 2009-2010
Իտալիայի երիտասարդական գավաթ։ 1
Ջենոա։ 2008-2009
Իտալիայի երիտասարդական սուպերգավաթ
Ջենոա։ 2009
Իտալիայի սուպերգավաթ
Միլան։ 2011


===== Անհատական =====
Բ սերիայի լավագույն երիտասարդ ֆուտբոլիստ։ 2011։ 1 անգամ
Իտալիայի առաջնության ամսվա լավագույն ֆուտբոլիստ։ 2012։ 2 անգամ
Ա սերիայի տարվա լավագույն ֆուտբոլիստ։ 2012-2013։ 1 անգամ


== Ծանոթագրություններ ==


== Արտաքին հղումներ ==
Էլ-Շաարավիի պրոֆիլը Միլան ակումբի պաշտոնական կայքում
Պուստոշկայի շրջան

Պուստոշկայի շրջան (ռուս.՝ Пустошкинский район), մունիցիպալ շրջան Ռուսաստանի Դաշնության Պսկովի մարզում։
Ստեղծվել է 1927 թվականին։ Վարչական կենտրոնը՝ Պուստոշկա։


== Աշխարհագրություն ==
Շրջանի տարածքի մակերեսը կազմում է 1873,8 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 9379 մարդ։ Բնակչության խտությունը կազմում էր 5,01 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Ռոկրուա

Ռոկրուա (ֆր.՝ Rocroi), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 2386 մարդ, բնակչության խտությունը` 47.33 մարդ/կմ²։ Բնակավայրը զբաղեցնում է 50.41 կմ² տարածք։


== Աշխարհագրություն ==
Գտնվում է Փարիզ քաղաքից 200 կմ հյուսիս-արևելք, Շալոն ան Շամպայն քաղաքից 110 կմ հյուսիս, Շառլվիլ Մեզիեր քաղաքից 23 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1561 աշխատունակ (15-64 տարեկան) բնակիչ, որոնցից ակտիվ էին 1089-ը, իսկ ոչ ակտիվները` 472։ Ակտիվության ցուցանիշը կազմում է 69,8 %։ 1089 աշխատունակ մարդկանցից աշխատել է 921 անձ (529 տղամարդ և 392 կին)։ Գործազուրկ են եղել 168 անձ (82 տղամարդ և 86 կին)։ 472 անաշխատունակներից 117-ը եղել են աշակերտներ կամ ուսանողներ, 144-ը` թոշակառուներ, իսկ 211-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Լուկա Գուադանյինո

Լուկա Գուադանյինո (իտալերեն՝ Luca Guadagnino, օգոստոսի 10, 1971(1971-08-10), Պալերմո, Իտալիա), իտալացի կինոռեժիսոր, սցենարիստ և պրոդյուսեր։ «Օսկարի» և «Ոսկե գլոբուսի» հավակնորդ։ «BAFTA» մրցանակի կրկնակի հավակնորդ։


== Վաղ տարիներ ==
Գուադանյինոն ծնվել է Իտալիայի Պալերմո քաղաքում, սիցիլացի հոր և ալժիրցի մոր ընտանիքում։ Վաղ մանկությունն անցկացրել էԵթովպիայում, որտեղ նրա հայրը պատմություն և իտալերեն է դասավանդել։ Նա ավարտել է Պալերմոյի համալսարանը, որտեղ ուսումնասիրել է գրականություն, ինչպես նաև Սապիենցի համալսարանը, որտեղ ուսումնասիրել է կինոյի պատմություն ու քննադատություն, հետագայում ներկայացնելով դիպլոմային աշխատանք ամերիկացի կինոռեժիսոր Ջոնաթան Դեմիի մասին։


== Կարիերա ==
Առաջին անգամ միջազգային ճանաչում է ստացել 2005 թվականին իր «Մելիսա. անձնական օրագիր» ֆիլմի շնորհիվ։ Բազմիցս համագործակցել է Թիլդա Սուինթոնի հետ, ներառյալ «Պրոտագոնիստներ» (1999), «Ես սերն եմ» (2010), «Մեծ ալիք» (2015) և «Սուսպիրիա» (2018) ֆիլմերը։


== Անձնական կյանք ==
Գուադանյինո բացահայտ գեյ է։ Նրա գործընկերն է իտալացի կինոռեժիսոր Ֆերդինանդո Սիտո Ֆիլոմարինոն, ով աշխատել է որպես ռեժիսորի երրորդ ասիստենտ Գուադանյինոյի բազմաթիվ ֆիլմերի վրա։ Նա ապրում և աշխատում է 17-րդ դարի պալատում՝ Կրեմայի կենտրոնում։


== Ֆիլմագրություն ==


=== Լիամետրաժ ֆիլմեր ===
Պրոտագոնիստներ (1999)
Մելիսա․ անձնական օրագիր (2005)
Ես սերն եմ (2010)
Անգիտակից իտալական (2011)
Մեծ ալիք (2015)
Կոչիր ինձ քո անունով (2017)
Սուսպիրիա (2018)


=== Կարճամետրաժ ֆիլմեր ===
Այստեղ (1997)
Սըրֆեր (2000)
Թիլդա Սուինթոն․ Սիրո գործոն (2002)
Քաղաքակիրթ աշխարհ (2003, վավերագրական)
Լոտուս (2003, վավերագրական)
Գյուղացիական սնունդ (2004, վավերագրական)
Մաս երկրորդ (2007)
Դեստինի (2012)
Այստեղ (2012)
Մեկ գումարած մեկ (2012)
Բերտոլուչին Բերտոլուչիի մասին (2013, վավերագրական ֆիլմ)
Զբոսանքային պատմություններ (2013)


== Ծանոթագրություններ ==


== Արտաքին հղումներ ==
Լուկա Գուադանյինո Internet Movie Database կայքում
Խարչենկի (գյուղ, Լեբեդինի շրջան)

Անվան այլ կիրառումների համար տե՛ս՝ ԽարչենկիԽարչենկի (ուկրաիներեն՝ Харченки), գյուղ Ուկրաինայի Սումիի մարզի Լեբեդինի շրջանում։
2001 թվականի տվյալներով Խարչենկի գյուղում բնակվում էր 15 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Օդեոն

Օդեոն (հին հունարեն՝ Ὠιδεῖον կամ հին հունարեն՝ ᾠδεῖον), ամֆիթատրոնի նման շինություն՝ կառուցված Աթենքում, Պերիկլեսի օրոք, երգի, երաժշտության, բանաստեղծական ելույթներ, մրցույթներ կազմակերպելու նպատակով։ Հետագայում օգտագործվել է հանրային-հասարակական տարբեր նպատակներով։ Հին հունարեն ᾨδεῖον բառն առաջացել է ἀείδω (aeidō, "երգում եմ") բայից, որը որպես արմատ է հանդես գալիս նաև ᾠδή (ōidē, "ode") և ἀοιδός (aoidos, "երգող", երգիչ) բառերում։
Ավելի ուշ ժամանակներում օդեոն բառը դարձել է հասարակ անուն և նշանակել համանման կառույցներ Հին Հունաստանում և Հին Հռոմում։
Նոր ժամանակներում այդ անվանումը գլխավորապես առնչվում է փարիզյան հանրահայտ «Օդեոն» թատրոնին, ինչպես նաև՝ լոնդոնյան  Hammersmith Odeon համերգասրահին։


== Հին օդեոնների հատակագծեր ==

		
		


== Հին օդեոնների ցանկ ==
Հերովդես Ատտիկացու օդեոնը Աթենքում
Կորնթոսի օդեոնը
Եփեսոսի օդեոնը
Պերիկլեսի օդեոնը Աթենքում
Դոմիցիանոսի օդեոնը Հռոմում
Ֆիլիպոպոլսի (ներկայիս Պլովդիվի) օդեոնը


== Պատկերասրահ ==

		
		
		
		
		
		


== Ծանոթագրություններ ==


== Գրականություն ==


== Արտաքին հղումներ ==
Ագշեհեր (այլ կիրառումներ)

Ագշեհեր, կարող է վերաբերել՝

Ագշեհեր - գյուղաքաղաք պատմական Փոքր Հայքում, Շապին-Գարահիսար գավառում
Ագշեհեր - լճակ Անատոլական սարահարթի արևելյան մասում, Շապին Գարահիսարի շրջանում
Պոկրովկա 2-րդ

Պոկրովկա 2-րդ (ռուս.՝ Покровка 2-я, բաշկիրերեն՝ 2-се Покровка), գյուղ Ռուսաստանի Բաշկորտոստան հանրապետության Բլագովարսկի շրջանի կազմում։
Բնակչությունը 2009 թվականին գրանցված տվյալներով կազմում էր 8 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սմիթ շրջան (Թենեսի)

Անվան այլ կիրառումների համար տե՛ս՝ Սմիթ շրջան (այլ կիրառումներ)Սմիթ շրջան (անգլ.՝ Smith County), ԱՄՆ Թենեսի նահանգի 95 վարչական միավորներից մեկը։ Ընդհանուր տարածությունը 813 կմ² է, բնակչությունը՝ 17.712 մարդ (2000 թ. տվյալներով)։ Շրջկենտրոնն է Քարթիջ բնակավայրը։ Կազմավորվել է 1799 թ.։
Սոֆիա դքսուհի Վերմլանդացի

Նորին թագավորական մեծություն արքայադուստր Սոֆիա, (շվեդերեն՝ Prinsessan Sofia hertiginna av Värmland, (դեկտեմբերի 6, 1984(1984-12-06), Danderyd Hospital, Դանդերյուդ), վերմլանդացի դքսուհի, շվեդացի մոդել, Կարլ Ֆիլիպի կինը, գործող թագավոր Կառլ XVI Գուստաֆի և թագուհի Սիլվիի հարսը։


== Կենսագրություն ==
Սոֆիան ծնվել է 1984 թվականի դեկտեմբերի 6֊ին՝ Էրիկ և Մարի Հելկվիստների ընտանիքում։ Նա ունեցել է երկու հարազատ քույր։ Նրանք բոլորը մեծացել են Ավդալենում։ Պարի, կոմեդիայի և դաշնամուրի դասընթացներ է անցել։ Գիմնազիայի ավարտից հետո տեղափոխվել է Ստոկհոլմ՝ աշխատել է որպես մատուցողուհի և մոդել։ 20 տարեկանում նրա նկարը զետեղվել է  Շվեդիայում  հայտնի լրագրի՝ «Slitz»֊ի մեջ և ստացել «Միսս Slitz» տիտղոսը։ Ֆոտոմոդելի ասպարեզում ունեցած հաջողությունից հետո նրան հրավիրել են ռեալիթի֊շոու ՝ Paradise Hote֊ի էրոտիկ տարրերով, որի ավարտից հետո Սոֆյան մեկնել է բնակվելու Նյու֊Յորքում։ Այնտեղ նա յոգա է սովորել և բացել է իր սեփական յոգա֊կենտրոնը։ Ավելի ուշ նա թողարկել է յոգայի համար հագուստների իր արտադրանքը։ 2009 թվականին մինչև արքայազնի հետ հանդիպելը, նա որոշել է որպես կամավոր մեկնել Գանա, որտեղ օգնել է՝ կառուցել մանկապարտեզ։ Ապագա ամուսնու հետ ծանթոանալուց հետո, սակայն մինչև նրա հետ օրինական հարաբերություններ սկսելը, 2010 թվականին Սոֆիան դարձել է «Խաղահրապարակ» մանկական բարեգործական հիմնադրամի հիմնադիրը։
2010 թվականի ապրիլից հանդիպել է արքայազն Կարլ Ֆիլիպի հետ, իսկ 2014 թվականին հայտարարվել է նրանց նշանադրության մասին։
Ամուսնության արարողությունը տեղի է ունեցել 2015 թվականի հունիսի 13֊ին ժամը 17։00֊ին՝ Թագավորական պալատի եկեղեցում։
2015 թվականի հոկտեմբերի 15֊ին պարզ է դարձել, որ զույգն իրենց առաջնեկին սպասում է 2016 թվականին։ 2016 թվականի ապրիլի 19֊ին Դանդերյուդ հիվանդանոցում ժամը 18։25֊ին տղա է ունեցել. Ալեքսանդր Էրիկ Խուբերտուս Բերտիլ, Սյոդերմանլանդի դուքս։ Փոքրիկը կշռել է 3595 գրամ, հասակը՝ 49 սմ։
2017 թվականի մարտի 23֊ին հայտնի է դարձել, որ զույգը սպասում է երկրորդ երեխայի ծնունդին։ Հայտնվել է նաև,որ նա լույս աշխարհ է գալու 2017 թվականի սեպտեմբերին։ 2017 թվականի օգոստոսի 31֊ին, ժամը 11։24֊ին թագուհի Սոֆիան ունեցել է երկրորդ որդին՝ թագաժառանգ Գաբրիել Կառլ Վալտերին, Դալարնի դուքս։


== Պարգևներ ==
Սերաֆիմի շքանշան
Կառլ XVI Գուստավի թագավորական ընտանիքի տիկին II աստիճանի շքանշան
Շվեդիայի թագավոր Կառլ XVI֊րդ Գուստավի 70 ամյակին նվիրված հուշամեդալ (ապրիլի 30, 2016)
Սոկոլի շքանշանի Մեծ խաչի տիկին (Իսլանդիա, 2018)


== Ծանոթագրություններ ==
1364

1364 թվական,  նահանջ տարի, ըստ Գրիգորյան օրացույցի սկսում է կիրակի օրը։ Սա մեր թվարկության 1364 թվականն է, 
XIV դարի 64-րդ տարին։


== Դեպքեր ==


== Ծնունդներ ==


== Մահեր ==
Սամի Խեդիրա

Սամի Խեդիրա (գերմ.՝ Sami Khedira, արաբ․՝ سامي خضيرة‎‎, ապրիլի 4, 1987(1987-04-04), Շտուտգարտ, Գերմանիայի Ֆեդերատիվ Հանրապետություն), ծագումով թունիսցի, գերմանացի ֆուտբոլիստ, կիսապաշտպան, Յուվենտուսի և Գերմանիայի ֆուտբոլի ազգային հավաքականի անդամ։
2007 թվականին պայմանագիր է կնքել է գերմանական «Շտուտգարտ» թիմի հետ։ 2010-ին տեղափոխվել է Ռեալ Մադրիդ՝ 12 միլիոն եվրոյով։ Մասնակցել է 2010 թվականի տեղի ունեցող աշխարհի առաջնությանը Գերմանիայի ազգային հավաքականի կազմում։


== Ծանոթագրություններ ==
Ուիլյամ Օկկամ

Ուիլյամ Օկկամ (Ockham կամ William of Occam) (մոտ 1285, Ockham, Գիլֆորդ, Սյուրեյ, Անգլիա - ապրիլի 9, 1349, Մյունխեն, Duchy of Bavaria), անգլիացի փիլիսոփա-սքոլաստ, «օկկամիստական» միջնադարյան աստվածաբանական-փիլիսոփայական ուղղության հիմնադիր, այսօր առավելապես հայտնի է իր կողմից առաջարկած մտածողության տնտեսման սկզբունքի՝ այսպես կոչված «Օկկամի ածելիի» շնորհիվ։ Ծնվել է շուրջ 1284 թ. Օկկամ վայրում (Սուրեյ կոմասություն, Անգլիա)։ Ֆրանսիսկանցիների միաբանություն ընդունվելուց հետո սովորել է Օքսֆորդի համալսարանում, որտեղ ստացել է աստվածաբանության դոկտորի աստիճան և ինցեպտորի՝ այսինքն ցածր աստիճանի դասախոստի պաշտոնը։ Հետագայում նրա հետևորդները կոչել են նրան «հարգարժան ինցեպտոր» (Inceptor venerabilis)։ Նրա այլ պատվավոր տիղոսն էր «անհաղթ ուսուցիչ» (Doctor invincibilis)։
Օքսֆորդում Օկկամը գրել է իր մի քանի կարևորագույն փիլիսոփայական և աստվածաբանական երկերը։ Օկկամիզմը հակադիր էր թոմիզմին ու սկոտիզմին (Թոմաս Աքվինացու ու Դունս Սկոտի փիլիսոփայական համակարգերին) և հեղինակություն էր վայելում ուշ միջնադարում որպես փիլիսոփայելու «նոր» մեթոդ (via moderna)։ Օկկամի ուսմունքը կարելի է բնութագրել որպես մաքուր նոմինալիզմ, քանի որ Օկկամը գտնում էր, որ «ունիվերսալիաները» (ընդհանուր հասկացությունները) իրենցից ներկայացնում են լոկ անուններ, բանականության մեջ առկա բանավոր ու գրավոր լեզվի «հասկացություններ» ու «խոսքեր»։ Իրական գոյությամբ օժտված են ոչ թե դրանք, այլ ինդիվիդուալ, այսինքն եզակի իրերը։ Այդ շեշտը եզակիի վրա որպես միակ իրականության արտահայտում է օկկամիզմի բուն էությունը։
Բացի դրանից, Օկկամը պնդում էր, որ ցանկացած իրական բացատրություն, ցանակցած աստվածաբանական ու փիլիսոփայական համակարգ պետք է առավելագույնս պարզ լինի։ Մտածողության տնտեսման այս սկզբունքը ստացավ «Օկկամի ածելիի» անունը։ Ինքը՝ Օկկամը ձևակերպել է իր այդ սկզբունքը հետևյալ կերպ. «հարկ չէ առանց անհրաժեշտության բազմապատկել հասկացությունները»։


== Ծանոթագրություններ ==
Հադրութի բարբառ

Հադրութի բարբառ, հայերենի ս ճյուղի բարբառներից մեկը։
Խոսվում է Արցախի Հանրապետության Հադրութի շրջանում։ Կատարում է բաղաձայնական համակարգի առաջին տեղաշարժ (բ→պ)։
Ըստ ձևաբանական դասակարգման պատկանում է «ս» ճյուղին, ըստ բազմահատկանիշ վիճակագր. դասակարգման արևելյան խմբակցության Ղարաբաղ-Շամախիի կամ ծայր հյուսիսարևելյան միջբարբառախմբի Արցախի բարբառի ենթաբարբառն է։ Խոսվում է ԼՂՀ Հադրութի շրջանում։ Ձայնավոր հնչյուններն են ա, օ, ու, ի, է, ը, ա, օ, ու, ի, ը, է։ Գրաբարի ձայնեղ բաղաձայնները վերածվել են խուլերի, առկա են գյ, կյ, քյ քմայինները։ Շեշտակիր ո և ու սովորաբար դարձել են ա, անշեշտ դիրքում‘ ու։ Բառասկզբի ո շեշտի տակ դարձել է վըէ (ոսկի > վըէսկէ)։ Ի հիմնականում դարձել է է, ըէ։ Հոգնակիակերտ մասնիկներն են էր, նէ, քյ, օր։ Գոյականների մեծ մասը ենթարկվում է ու (որոշյալում‘ էն), ինչպես նաև ա, ան, օ, ց հոլովումներին։ Էական բայի ձևերն են ըմ, ըս, ա, ըքյ, ըք, ըն, ի, իր, ար, իքյ, իք, ին։ Հարկադրականի մասնիկն է բիդի։ Պարզ ձևերի ժխտականը կազմվում է վէչ մասնիկով։ Լայն կիրառություն ունեն երկրորդական բաղադրյալ ժամանակները։


== Գրականություն ==
Պողոսյան  Ա. Մ., Հադրութի բարբառը, Երևան, 1965։
Դավթյան Կ., Լեռնային Ղարաբաղի բարբառային քարտեզը, Երևան, 1966։


== Ծանոթագրություններ ==
Էրբենդորֆ

Էրբենդորֆ (գերմ.՝ Erbendorf), քաղաք Գերմանիայի, Բավարիա երկրամասում։
Ենթարկվում է Վերին Պֆալց վարչական շրջանին։ Մտնում է Տիրշենրոյտ շրջանի կազմի մեջ։ Բնակչությունը կազմում է 5257 մարդ (ըստ 2010 թվականի դեկտեմբերի 31-ի)։ Տարածքը կազմում է 67.55 կմ2։ Պաշտոնական կոդ՝ 09 3 77 116։
Քաղաքը կազմված է 23 քաղաքային շրջաններից։


== Ծանոթագրություններ ==


== Արտաքին հղումներ ==
Պաշտոնական կայք
ITunes Radio

iTunes Radio, Apple ընկերության երաժշտական ծառայություն, որը WWDC-ում ներկայացվել է 2013 թվականի հունիսի 10-ին։ Ծառայությունը պաշտոնապես բացվել է 2013 թվականի սեպտեմբերի 18-ին՝ iOS 7-ի հետ։


== Ծառայություն ==
iTunes Radio-ն անվճար ծառայություն է՝ ինտերնետ ռադիո, որը հասանելի է iTunes-ի բոլոր օգտատերերին Mac OS-ում, Windows-ում կամ Apple-ի կողմից արտադրվող սարքերի օգտատերերին։ Օգտատերը կարող է լսել հանրաճանաչ ռադիոկայաններ` թրեքները փոխելով, կամ ստեղծել իր սեփական կայանները` ելնելով իր երաժշտական ​​նախասիրություններից։ Օգտատերը կարող է հատուկ կոճակի օգնությամբ iTunes Store-ում ձեռք բերել նվագարկվող ստեղծագործությունը։ 
Ծառայությունն անվճար է, սակայն օգտատերերը ստիպված են դիտել գովազդը, թեև դրանից կարելի է ազատվել iTunes Match-ին բաժանորդագրվելուց հետո։ Սեղանադիր տարբերակը կարող է համաժամանակացվել բջջային սարքերի տարբերակի հետ։ Բջջային սարքերում ծառայության մեջ ինտեգրված է Siri ձայնային օգնականը։ Այս պահին ծառայությունը պաշտոնապես գործում է միայն ԱՄՆ-ում և Ավստրալիայում։
Ծառայությունը կարելի է օգտագործել Mac OS-ում կամ Windows-ում iTunes-ի 11.1 և ավելի նոր տարբերակով, iOS 7 կամ ավելի նոր օպերացիոն համակարգով բոլոր շարժական սարքերի, Apple TV-ի և CarPlay-ի միջոցով։ 


== Ծանոթագրություններ ==


== Արտաքին հղումներ ==
support.apple.com․ iTunes ամպի ծառայությունների, iTunes Match-ի և iTunes Radio-ի հասանելիության մասին
Վորոնովցի (գյուղ, Մուրովանիե Կուրիլովցիի շրջան)

Անվան այլ կիրառումների համար տե՛ս՝ ՎորոնովցիՎորոնովցի (ուկրաիներեն՝ Воронівці), գյուղ Ուկրաինայի Վիննիցայի մարզի Մուրովանիե Կուրիլովցիի շրջանում։ Հիմնադրվել է 1570 թվականին։
2001 թվականի տվյալներով Վորոնովցի գյուղում բնակվում էր 252 մարդ։ Բնակավայրը զբաղեցնում է 1005 կմ² տարածք։ Բնակչության խտությունը կազմում էր 250,75 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աստերոիդների ցանկ (307101-307200)

Աստերոիդների ցանկ (307001-307100)  • Աստերոիդների ցանկ  • Աստերոիդների ցանկ (307201-307300)
 Աստերոիդների ցանկ (307001-307100)  • Աստերոիդների ցանկ  • Աստերոիդների ցանկ (307201-307300)
Մալկի (գյուղ, Ելիզովսկի շրջան)

Անվան այլ կիրառումների համար տե՛ս՝ Մալկի (այլ կիրառումներ)Մալկի (ռուս.՝ Малки), գյուղ Ռուսաստանի Կամչատկայի երկրամասի Ելիզովսկի շրջանի կազմում։
Բնակչությունը 2007 թվականին գրանցված տվյալներով կազմում էր 33 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Էվրան

Էվրան (ֆր.՝ Évran, բրետոներեն՝ Evrann), կոմունա Ֆրանսիայում՝ տեղակայված Բրետանի շրջանում։ Դեպարտամենտը՝ Կոտ դ'Արմոր։ Մտնում է Լանվալե կանտոնի կազմի մեջ։ Կոմունայի շրջան՝ Դինան։
Կոմունայի INSEE կոդը՝ 22056։


== Աշխարահագրություն ==
Կոմունան գտնվում է Փարիզից մոտավորապես 330 կմ արևմուտք, Ռենից 38 կմ հյուսիս արևմուտք, Սեն Բրիոյից 60 կմ արևելք։
Ռանս գետը հոսում է կոմունայի տարածքով և անցնում է Իլ-է-Ռանս ջրանցքը։


== Բնակչություն ==
Կոմունայի բնակչությունը 2016 թվականին կազմում էր 1 705 մարդ։


== Տնտեսություն ==
2007 թվականին 929 աշխատունակ տարիքի (15-64 տարեկան) մարդկանց շրջանում 633-ը տնտեսապես ակտիվ էին, 296-ը՝ ոչ ակտիվ (գործունեության ցուցանիշը 68,1% էր, 1999 թվականին` 68,0%)։ 633 ակտիվ մարդկանցից աշխատում էին 561-ը (303 տղամարդ և 258 կին), կար 72 գործազուրկ (40 տղամարդ և 32 կին)։ 296 անգործունակ մարդկանց մեջ 72-ը եղել են աշակերտներ կամ ուսանողներ, 98-ը՝ թոշակառուներ, 126-ը՝ անգործունակ այլ պատճառներով։


== Տեսարժան վայրեր ==
Բոմանուար ամրոց[fr] (XVII դար)։ Պատմական հուշարձան 1925 թվականից։
Մակերել կոթողային խաչը (XIV դար)։ Պատմական հուշարձան 1964 թվականից։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
«Էվրան» (ֆրանսերեն)։ Ֆրանսիայի վիճակագրության և տնտեսական հետազոտությունների ազգային ինստիտուտ։ Վերցված է 2013-11-17 
«Էվրան» (ֆրանսերեն)։ cassini.ehess.fr։ Վերցված է 2013-11-17
Սեն Նիկոլա օ Բուա

Սեն Նիկոլա օ Բուա (ֆր.՝ Saint-Nicolas-aux-Bois), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Տերնիե կանտոնի կազմի մեջ։ Համայնքի շրջանը՝ Լան։
Համայնքի INSEE կոդը՝ 02685:


== Բնակչություն ==
2010 թվականի տվյալներով՝ համայնքի բնակչությունը կազմում է 111 մարդ։


== Տնտեսություն ==
2010 թվականին համայնքի 82 աշխատունակ (15-64 տարեկան) բնակիչներից 58-ը տնտեսապես ակտիվ էին, 24-ը՝ ոչ ակտիվ (ակտիվության ցուցանիշը կազմել է 70,7%, 1999 թվականին եղել է 81,3%)։ 58 տնտեսապես ակտիվ բնակիչներից աշխատում էին 56-ը (27 տղամարդ և 29 կին), գործազուրկ էին 2 մարդ (1 տղամարդ և 1 կին)։ 24 տնտեսապես ոչ ակտիվ բնակիչներից 8- ը եղել են աշակերտներ կամ ուսանողներ, 10-ը՝ թոշակառուներ, 6-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ, Սեն Նիկոլա օ Բուա (ֆր.)
Սերգեյ Աբրահամյան (այլ կիրառումներ)

Սերգեյ Աբրահամյան անուն-ազգանունը կարող է վերաբերել հետևյալ անձանց.

Սերգեյ Աբրահամյան (ազատամարտիկ)
Սերգեյ Աբրահամյան լեզվաբան, պատմական գիտությունների դոկտոր
776

776 թվական,  նահանջ տարի, ըստ Գրիգորյան օրացույցի սկսում է հինգշաբթի օրը։ Սա մեր թվարկության 776 թվականն է, 
VIII դարի 76-րդ տարին։


== Դեպքեր ==


== Ծնունդներ ==


== Մահեր ==
Սուրբ Գրիգոր Նարեկացի եկեղեցի (Արմավիր)

Անվան այլ կիրառումների համար տե՛ս՝ Սուրբ Գրիգոր Նարեկացի եկեղեցի (այլ կիրառումներ)Սուրբ Գրիգոր Նարեկացի եկեղեցի, Հայ Առաքելական եկեղեցի Արմավիրի մարզի Արմավիր քաղաքում, որը կառուցվել է սուրբ Սարգիս մատուռի տեղում։


== Պատմություն ==
Եկեղեցու տարածքում նախկինում եղել է ամառային կինոթատրոն, որի տեղում 2009 թվականին կառուցվել է Սուրբ Սարգիս մատուռը։ Սակայն եկեղեցական տոներին, երբ մեծ է եղել մարդկանց հոսքը ոչ բոլորն են կարողացել մասնակցել արարողություններին և մի քանի կիլոմետր հաղթահարելով հասել մոտակա եկեղեցիներ։ 2011 թվականին Սուրբ Սարգիս մատուռի տեղում սկսվել է Գրիգոր Նարեկացի եկեղեցու շինարարությունը։ Եկեղեցու հիմնարկեքը տեղի է ունեցել 2012 թվականին՝ Հայ Առաքելական Սուրբ եկեղեցու Արմավիրի թեմի առաջնորդ Տեր Սիոն Եպիսկոպոս Ադամյանի հանդիսապետությամբ։ Եկեղեցին օծվել է 2014 թվականի մայիսի 31-ին Արմավիրի թեմի առաջնորդ Գերաշնորհ Տեր Սիոն Եպիսկոպոս Ադամյանի և մասնակցությամբ Նոր Նախիջևանի և Ռուսաստանի թեմի առաջնորդ Գերաշնորհ Տեր Եզրաս Արքեպիսկոպոս Ներսիսյանի, Վրաստանի Հայոց թեմի առաջնորդ Գերաշնորհ Տեր Վազգեն Եպիսկոպոս Միրզախանյանի, Գեղարքունիքի առաջնորդ Գերաշնորհ Տեր Մարկոս Եպիսկոպոս Հովհաննիսյանի, Մայր Աթոռ Սուրբ Էջմիածնի Լուսարարապետ Տեր Հովնան Եպիսկոպոս Հովնանյանի, Վանորեից տեսչության տեսուչ Գերաշնորհ Տեր Արտակ Եպիսկոպոս Տիգրանյանի։
Եկեղեցին բազիլիկ կառույց է, ունի 17 մետր բարձրությամբ զանգակատուն։ Կառուցվել է ճարտարապետ Միքայել Մկրտչյանի նախագծով, բարերար Կարեն Մկրտչյանի հովանավորությամբ։ Եկեղեցու տարածքում տեղադրվել են խաչքարեր։


== Պատկերասրահ ==

		
		
		
		
		


== Ծանոթագրություններ ==


== Արտաքին հղումներ ==
Արմավիրի Ս. Գրիգոր Նարեկացի եկեղեցու օծումը
Ռակվեռե (Էստոնիայի շրջան)

Անվան այլ կիրառումների համար տե՛ս՝ Ռակվեռե (այլ կիրառումներ)Ռակվեռե շրջան (էստ․՝ Rakvere vald), շրջան Էստոնիայի Լյաենե-Վիրումաա նահանգում։ Շրջանի կենտրոնն է Ռակվեռե քաղաքը։


== Բնակչություն ==
2010 թվականի տվյալներով շրջանում բնակվում էին 2228 մարդ։ Բնակչության խտությունը շրջանում կազմում էր 17,45 մարդ/կմ²։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Շրջանի վարչության պաշտոնական վեբ կայքը (էստոներեն)